
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 105 

6 Μαίου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 40 

Σύσταση Γενικής Γραμματείας Αντεγκληματικής Πολι¬ 
τικής στο Υπουργείο Δικαιοσύνης, Διαφάνειας και 
Ανθρωπίνων Δικαιωμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 4 του άρθρου 27 του ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α'), όπως 
τροποποιήθηκε με την περιπτ. γ' της παρ. 6 του άρθρου 
6 και της παρ. 2 του άρθρου 8 του ν. 2026/1992 «Ρύθμι¬ 
ση θεμάτων οργάνωσης και προσωπικού της δημόσιας 
διοίκησης και άλλες διατάξεις» (ΦΕΚ 43 Α') και αναριθ- 
μήθηκε με την παρ. 6 του άρθρου 1 του ν. 3242/2004 
«Ρυθμίσεις για την οργάνωση και τη λειτουργία της 
Κυβέρνησης, τη διοικητική διαδικασία και τους Ο.Τ.Α.» 
(ΦΕΚ 102 Α'). 

β) των άρθρων 51 παρ. 1, 55 παρ. 13 και 90 του Κώδι¬ 
κα Νομοθεσίας για την Κυβέρνηση και τα Κυβερνητικά 
Όργανα, που κυρώθηκε με το άρθρο πρώτο του π.δ. 
63/2005 (ΦΕΚ 98 Α'), 

γ) της παραγράφου 1 του άρθρου 22 του ν. 1735/1987 
«Προσλήψεις στο δημόσιο τομέα, κοινωνικός έλεγχος 
στη δημόσια διοίκηση, πολιτικά δικαιώματα και άλλες 
διατάξεις» (ΦΕΚ 195 Α') 

δ) του π.δ. 36/2000 «Οργανισμός Υπουργείου Δι¬ 
καιοσύνης» (ΦΕΚ 29 Α'), όπως τροποποιήθηκε με τα 
π.δ. 189/2004 (ΦΕΚ 167 Α'), 121/2005 (ΦΕΚ 177 Α') και 
79/2006 (ΦΕΚ 81 Α'). 

ε) του άρθρου 22 παρ.3 του ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247 Α'). 

2. Τη με αριθμό 383/18.1.2010 κοινή απόφαση του 
Πρωθυπουργού και του Υπουργού Εσωτερικών, Αποκέ¬ 
ντρωσης και Ηλεκτρονικής Διακυβέρνησης «Καθορισμός 
αρμοδιοτήτων των Υφυπουργών Εσωτερικών, Αποκέ¬ 
ντρωσης και Ηλεκτρονικής Διακυβέρνησης Θεοδώρας 
Τζάκρη και Γεωργίου Ντόλιου» (ΦΕΚ 29 Β'). 

3. Τη με αριθμό 2672/3.12.2009 κοινή απόφαση του 
Πρωθυπουργού και του Υπουργού Οικονομικών «Καθο¬ 
ρισμός αρμοδιοτήτων του Υφυπουργού Οικονομικών 
Φίλιππου Σαχινίδη» (ΦΕΚ 2408 Α'). 


4. Το γεγονός ότι από την εφαρμογή του παρόντος 
προκαλείται σε βάρος του κρατικού προϋπολογισμού 
του οικονομικού έτους 2011 δαπάνη ύψους 155.000,00 
ευρώ περίπου, η οποία θα καλυφθεί από εγγεγραμμένες 
πιστώσεις στον προϋπολογισμό του Υπουργείου Δικαιο¬ 
σύνης, Διαφάνειας και Ανθρωπίνων Δικαιωμάτων (Ειδ.Φ. 
17-110/ομάδων 0200, 0800 και 1000). Για κάθε επόμενο οι¬ 
κονομικό έτος απαιτείται δαπάνη ύψους 166.000,00 ευρώ 
περίπου, η οποία θα καλύπτεται από πιστώσεις που θα 
εγγράφονται ετησίως για το σκοπό αυτό στον ανωτέρω 
προϋπολογισμό (Ειδ. Φ. 17-110/ομάδων 0200 και 0800). 

5. Τη με αριθμό 56/2011 γνωμοδότηση του Ε' Τμήματος 
του Συμβουλίου της Επικράτειας, ύστερα από πρόταση 
του Πρωθυπουργού, του Υπουργού Δικαιοσύνης, Δια¬ 
φάνειας και Ανθρωπίνων Δικαιωμάτων και των Υφυ¬ 
πουργών Εσωτερικών, Αποκέντρωσης και Ηλεκτρονικής 
Διακυβέρνησης και Οικονομικών, αποφασίζουμε: 

Άρθρο 1 

1. Στο Υπουργείο Δικαιοσύνης, Διαφάνειας και Αν¬ 
θρωπίνων Δικαιωμάτων συνιστάται Γ ενική Γ ραμματεία 
Αντεγκληματικής Πολιτικής. 

2. Συνιστάται θέση μετακλητού Γενικού Γραμματέα, 
Προϊσταμένου της Γ ενικής Γ ραμματείας, με βαθμό Ιο 
της κατηγορίας Ειδικών Θέσεων. 

Άρθρο 2 

1. Στη Γ ενική Γ ραμματεία Αντεγκληματικής Πολιτικής 
μεταφέρεται η Γ ενική Διεύθυνση Σωφρονιστικής Πολιτι¬ 
κής με τις αρμοδιότητες αυτής που προβλέπονται στα 
άρθρα 10-14 του π.δ. 36/2000 και τις θέσεις προσωπικού 
των υπαγομένων σε αυτήν οργανικών μονάδων. 

2. Ο Γ ενικός Γ ραμματέας Αντεγκληματικής Πολιτικής 
είναι αρμόδιος για τα θέματα που ανήκουν στα Τμήματα 
Διοίκησης Προσωπικού και Εκπαίδευσης Ανθρώπινου 
Δυναμικού της Διεύθυνσης Διοίκησης και Ανάπτυξης 
Ανθρώπινου Δυναμικού της Γ ενικής Διεύθυνσης Διοικη¬ 
τικής Υποστήριξης (άρθρο 16 του π.δ. 36/2000), εφόσον 
αφορούν τους υπαλλήλους των καταστημάτων κράτη¬ 
σης, των ιδρυμάτων αγωγής ανηλίκων, των υπηρεσιών 
επιμελητών ανηλίκων των δικαστηρίων ανηλίκων, των 
υπηρεσιών επιμελητών κοινωνικής αρωγής, τους Ιατρο¬ 
δικαστές και τους υπαλλήλους των ιατροδικαστικών 
υπηρεσιών και του Σώματος Επιθεώρησης και Ελέγχου 
Καταστημάτων Κράτησης. 

Άρθρο 3 

Ι.Έργο της Γενικής Γραμματείας είναι η αποτελε¬ 
σματική οργάνωση και λειτουργία των καταστημάτων 
κράτησης, των ιδρυμάτων αγωγής ανηλίκων, των υπηρε¬ 
σιών επιμελητών ανηλίκων των δικαστηρίων ανηλίκων, 
των υπηρεσιών επιμελητών κοινωνικής αρωγής, των 
ιατροδικαστικών υπηρεσιών της χώρας, του Σώματος 
Επιθεώρησης και Ελέγχου Καταστημάτων Κράτησης 
και της Κεντρικής Επιτροπής Μεταγωγών, η εισήγη¬ 
ση μέτρων ασφαλείας της Κεντρικής Υπηρεσίας του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, των δικαστικών μεγάρων, των καταστημά¬ 
των κράτησης, των υπηρεσιών εξωτερικής τους φρού¬ 
ρησης και των ιατροδικαστικών υπηρεσιών της χώρας, 
καθώς και ο σχεδιασμός, η επεξεργασία και εισήγηση 
διαδικασιών τήρησης των στατιστικών δεδομένων από 
τη λειτουργία των υπηρεσιών που υπάγονται στη Γενική 
Γ ραμματεία. 

2. Γ ια το σκοπό αυτό, μεταξύ άλλων, η Γ ενική Γ ραμ¬ 
ματεία: 

α) σχεδιάζει, επεξεργάζεται και εισηγείται τις προ¬ 
τεραιότητες της πολιτικής, τις δράσεις και τα απαι- 
τούμενα μέτρα για την οργάνωση και λειτουργία των 
καταστημάτων κράτησης, των ιδρυμάτων αγωγής ανηλί¬ 
κων, των υπηρεσιών επιμελητών ανηλίκων των δικαστη¬ 
ρίων ανηλίκων, των υπηρεσιών επιμελητών κοινωνικής 
αρωγής, των ιατροδικαστικών υπηρεσιών, του Σώματος 
Επιθεώρησης και Ελέγχου Καταστημάτων Κράτησης 
και της Κεντρικής Επιτροπής Μεταγωγών, συμπερι¬ 
λαμβανομένων των θεμάτων της υπηρεσιακής και της 
πειθαρχικής κατάστασης των σωφρονιστικών υπαλλή¬ 
λων, των υπαλλήλων των ιδρυμάτων αγωγής ανηλίκων, 
των υπαλλήλων των υπηρεσιών επιμελητών ανηλίκων 
των δικαστηρίων ανηλίκων, των υπαλλήλων υπηρεσι¬ 
ών επιμελητών κοινωνικής αρωγής, των ιατροδικαστών, 
των υπαλλήλων των ιατροδικαστικών υπηρεσιών και 
του Σώματος Επιθεώρησης και Ελέγχου Καταστημά¬ 
των Κράτησης, καθώς επίσης σχεδιάζει, επεξεργάζεται 
και εισηγείται την πραγματοποίηση εκπαιδευτικών και 
επιμορφωτικών προγραμμάτων των υπαλλήλων των 
ανωτέρω υπηρεσιών, 

β) αναλαμβάνει και προωθεί σχετικές νομοθετικές, κα¬ 
νονιστικές και διοικητικές πρωτοβουλίες, παρακολουθεί 
δε την εφαρμογή τους, 

γ) μεριμνά για την παρουσίαση των εθνικών θέσεων 
στα όργανα της Ευρωπαϊκής Ένωσης και άλλων διεθνών 
οργανισμών, 

δ) προωθεί την εναρμόνιση της εθνικής νομοθεσίας 
στις κατευθύνσεις που τίθενται από τους παραπάνω 
οργανισμούς, 

ε) σχεδιάζει, επεξεργάζεται και εισηγείται, σε συ¬ 
νεργασία με το Υπουργείο Προστασίας του Πολίτη τα 
μέτρα για την ασφάλεια της Κεντρικής Υπηρεσίας του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, των δικαστικών μεγάρων, των καταστημά¬ 
των κράτησης, των υπηρεσιών εξωτερικής τους φρούρη¬ 
σης και των ιατροδικαστικών υπηρεσιών της χώρας, 

στ) ασκεί την προβλεπόμενη στο άρθρο 1 του 


π.δ. 300/2003 εποπτεία του ν,π.ι.δ. με την επωνυμία 
«ΕΠΑΝΟΔΟΣ» και σχεδιάζει, επεξεργάζεται και προω¬ 
θεί νομοθετικές, κανονιστικές και διοικητικές πρωτο¬ 
βουλίες και δράσεις για την κοινωνική επανένταξη των 
αποφυλακιζόμενων κρατουμένων, τη συμπαράσταση σε 
ευάλωτους και άπορους κρατούμενους, σε συνεργασία 
με κάθε συναρμόδιο Υπουργείο και φορέα, 

ζ) σχεδιάζει, επεξεργάζεται και εισηγείται μέτρα και 
διαδικασίες τήρησης των στατιστικών δεδομένων από 
τη λειτουργία των υπηρεσιών που υπάγονται στη Γ ενική 
Γ ραμματεία, 

η) συνεργάζεται με πανεπιστημιακές σχολές και 
τμήματα, με εγκληματολογικά εργαστήρια και ινστι¬ 
τούτα και με κάθε αρχή ή φορέα εγκληματολογικής, 
σωφρονιστικής και ανακριτικής κατεύθυνσης για τον 
σχεδίασμά, επεξεργασία και εισήγηση αντεγκληματικών 
πολιτικών. 

Αρθρο 4 

Μεταβατικές Διατάξεις 

Μέχρι της πληρώσεως της συστηνομένης με την πα¬ 
ράγραφο 2 του άρθρου 1 αυτού θέσεως μετακλητού Γ ε¬ 
νικού Γραμματέως Αντεγκληματικής Πολιτικής, οι προ- 
βλεπόμενες στο άρθρο 3 του παρόντος αρμοδιότητες 
της Γενικής Γραμματείας Αντεγκληματικής Πολιτικής 
ασκούνται από τον ενιαίο διοικητικό τομέα «Ειδική Γ ραμ¬ 
ματεία Σωφρονιστικής Πολιτικής και των Ιατροδικαστι¬ 
κών Υπηρεσιών της Χώρας», ο οποίος συστάθηκε με την 
84761/3-8-2006 κοινή απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομίας 
και Οικονομικών, Δικαιοσύνης και Δημοσίας Τάξεως (Β' 
1088), όπως ετροποποιήθη με τις 79430/2008,11308/2009 
και 54414/2010 όμοιες αποφάσεις [ΦΕΚ Β' 1704/2008, 
462/2009 και 812/2010, αντιστοίχως], συμφώνως προς το 
άρθρο 53 του π.δ. 63/2005 στο Υπουργείο Δικαιοσύνης, 
Διαφάνειας και Ανθρωπίνων Δικαιωμάτων. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό και στον Υπουργό Δικαιοσύνης, 
Διαφάνειας και Ανθρωπίνων Δικαιωμάτων αναθέτουμε 
τη δημοσίευση και την εκτέλεση του παρόντος. 

Αθήνα, 5 Μαΐου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ ΝΤΟΛΙΟΣ ΦΙΛΙΠΠΟΣ ΣΑΧΙΝΙΔΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΚΑΣΤΑΝΙΔΗΣ 

